dh-unibe/image-text_koenigsfelden-charters-post-1500 huggingface dataset:
Wir, Leupolt, von gots gnaden hertzog ze Oͤsterreich, ze Steyr, ze Kerndn̄ und ze Krain, grave ze Tyrol ꝫcꝭ, ✳ tun
kunt, daz wir von des hochgebornen fuͤrsten hertzog Albrechten, unsers liebn̄ hˀren und vettˀn, ✳ unsˀr lieben
bruͦder, hertzogen ze Osterreich ꝫcꝭ, ✳ und von unsˀn wegen ✳ mit den erbern und gaistlichen, unsˀn getw̄n,
andechtigen, ✳ ✳ der abbtissinn ✳ und dem convent ze Kunigsveld ✳ und mit dem ✳ ✳ gardian ✳ und den bruͤdˀn
daselbs uͤberain komen sein und getaidingt habn̄, ✳ also daz dieselb abbtissinn und der convent, ✳ got
und der hochgelobtn̄ junckfrawn̄ Marie, seinˀ liebn̄ muͦter, ✳ und auch alln̄ heiligen ze lobe und ze eren,
und des durleuchtign̄ und hochgeborn̄ fuͤrsten hertzog Leupolts, unsˀs liebn̄ hˀren und vattˀs, dem gott
genêdig sey, ✳ sele, ✳ und alln̄ unsˀn vordˀn ✳ und ✳ auch alln̄ gelaubign̄ selen ze hilff und ze trost, ✳ alle
jar einen loblichn̄ jartag des montags nach sant Ulrichs tag ✳ mit vigili, mit kertzen und mit geleute haben ✳ und begeen suͤllent, ✳ als man fuͤrstn̄ und furstinn̄ tuͤn sol ✳ und als sittlich und gewonlich
ist, ✳ und darumb wir in auff dem zoll ze Veltkirch ✳ alle jar auff sant Merteins tag zwaintzig
guldin geordnet und geschafft haben. ✳ so habn̄ wir dem egen̄ gardian und den brudern ✳ auff dē
vorgen̄ zoll ze Veltkirch ✳ auch auff sant Merteins tag funftzig guldin geschafft, ✳ darumb, daz sy
in dem obgen̄ closter zwayr priester mer habn̄ ✳ und auch alle tag und ewklich zwayr messe mer
sprechen suͤllent, denn si vor getan habent. ✳ davon empfelhen wir unsˀn liebn̄ getrewn̄, ✳ ✳ dem amptm̄
und dem ✳ ✳ zollner ✳ ze Veltkich, wêr die ye zuͤ den zeiten sind, ✳ und welln̄ ernstlichn̄, daz si der
vorgen̄ abbtissin und irm convent ze Kunigsveld ✳ die obgen̄ zwaintzig guldin ✳ und ✳ ✳ dem gardian und den bruͤdˀn daselbs ✳ die funftzig guldin alle jar auf sant Merteins tag unvˀtzogenlich
und vor allermenklichem gebn̄ und raichen, als vor verschribn̄ stat, an geverde. ✳ mit urchuͤnd
ditz briefs, ✳ gebn̄ ze Reynfeldn, an zinstag vor sant Pauls tag der bekerung, nach Cristi gepurd drewzehenhundˀt jar und darnach in dem zway und newntzigestem jare. ✳
✳ F✳ de Wals₎s₎ mr c₎
✳ ꝫ R✳ de Weh̄ advocꝭ ✳
Konigsf. 422
Kgsf. 422
Staatsarchiv
AARGAU
392
da ordnet hertzog Lùpolt den fròwenn
jaͤrlich xx g₎ unnd den Barfuͦsser
hrrn̄ daselbs zuͦ Kùngsfeld₎ ✳ l g₎ jaͤrlich
uff dem zoll zuͦ Vaͤldkilch ✳ um̄ das
sy im sin jarzit jaͤrlich begang₎
Nͦ✳ 21 ✳
K
R ✳ 24 ✳
Veldtkirch ✳
hˀtzog Luppoltz jartzit